
ΤΕΥΧΟΣ ΔΕΥΤΕΡΟ 


Αρ 


. Φύλλου 211 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός αριθμού προσώπων που θα απασχο¬ 
ληθούν με σύμβαση μίσθωσης έργου στην Ελλη¬ 
νική Αστυνομία. 

2 

Μεταβίβαση αρμοδιοτήτων στους άμεσα εκλεγ¬ 
μένους Αντιπεριφερειάρχες της Περιφέρειας Δυ¬ 
τικής Ελλάδας. 

3 

Μεταβίβαση αρμοδιοτήτων α) στους Αντιπεριφε- 
ρειάρχες που ορίστηκαν από τον Περιφερειάρχη 
της Περιφέρειας Δυτικής Ελλάδας και β) σε πε¬ 
ριφερειακούς συμβούλους Περιφέρειας Δυτικής 
Ελλάδας. 

4 

Έγκριση αλλαγής γνωστικού αντικειμένου. 


ΑΠΟΦΑΣΕΙΣ 

Αριθ. 6481/3/277-η ' (1) 

Καθορισμός αριθμού προσώπων που θα απασχο¬ 
ληθούν με σύμβαση μίσθωσης έργου στην Ελλη¬ 
νική Αστυνομία. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου», όπως ισχύει. 

2. Τις διατάξεις του άρθρου 90 του κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98), 
όπως ισχύει. 

3. Τις διατάξεις της παρ. 3 του άρθρου 22 του ν. 2362/ 
1995 «Περί Δημοσίου Λογιστικού, Ελέγχου των Δαπανών 
του Κράτους» (Α' 247). 

4. Τις διατάξεις της παρ. 2 του άρθρου 30 του ν. 4314/ 
2014. 

5. Τις διατάξεις του ν. 2800/2000 «Αναδιάρθρωση Υπη¬ 
ρεσιών Υπουργείου Δημόσιας Τάξης, σύσταση Αρχη¬ 
γείου Ελληνικής Αστυνομίας και άλλες διατάξεις». 


6. Τις διατάξεις του ν. 4249/2014 «Αναδιοργάνωση της 
Ελληνικής Αστυνομίας, του Πυροσβεστικού Σώματος και 
της Γενικής Γραμματείας Πολιτικής Προστασίας, αναβάθ¬ 
μιση Υπηρεσιών του Υπουργείου Δημόσιας Τάξης και 
Προστασίας του Πολίτη και ρύθμιση λοιπών θεμάτων 
αρμοδιότητας Υπουργείου Δημόσιας Τάξης και Προ¬ 
στασίας του Πολίτη και άλλες διατάξεις» (ΦΕΚ 73 τ. Α'/ 
24-03-2014), όπως ισχύει. 

7. Τις διατάξεις του π.δ. 178/2014 (ΦΕΚ 281 τ.Α'/ 
31-12-2014) «Οργάνωση Υπηρεσιών Ελληνικής Αστυ¬ 
νομίας». 

8. Τις διατάξεις του π.δ. 24/2015 (ΦΕΚ 20 τ.Α'/ 
27-1-2015) «Σύσταση και μετονομασία Υπουργείων, 
μεταφορά της Γενικής Γραμματείας Κοινωνικών Ασφα¬ 
λίσεων», όπωςτροποποιήθηκε μετο π.δ. 123/4-11-2016 
«Ανασύσταση και μετονομασία του Υπουργείου Διοικη¬ 
τικής Μεταρρύθμισης και Ηλεκτρονικής Διακυβέρνη¬ 
σης, ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων» (ΦΕΚ 208 τ.Α'/ 
4-11-2016). 

9. Την υπ' αριθ. Υ5/27-1-2015 απόφαση του Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (ΦΕΚ 204 τ.Β'/27-1 -2015). 

10. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 116 τ.Α'/23-09-2015). 

11. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(ΦΕΚ 210 τ.Α705-11-2016) και του π.δ. 123/2016 «Ανα¬ 
σύσταση και μετονομασία του Υπουργείου Μεταρρύθ¬ 
μισης και Ηλεκτρονικής Διακυβέρνησης..» (ΦΕΚ 208 τ.Α'/ 
04-11-2016). 

12. Την υπ'αριθ. Υ186/10-11-2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εσωτερικών Νικόλαο Τόσκα» (ΦΕΚ 3671 τ.Β'/ 
11-11-2016). 

13. Την υπ' αριθ. Υ27/09-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ 2168 
τ.Β/09-10-2015). 

14. Τα υπ’ αριθ. 1604/16/2185386 από 03-11 -2016 και 
1604/16/2353308 από 28-11-2016 έγγραφα της Διεύ¬ 
θυνσης Δίωξης Παράνομης Μετανάστευσης / Αρχηγείο 
Ελληνικής Αστυνομίας, σύμφωνα με τα οποία υφίσταται 
ανάγκη ενίσχυσης των Υπηρεσιών της Ελληνικής Αστυ¬ 
νομίας, που έχουν στην αρμοδιότητα τους την υλοποί¬ 
ηση διαδικασιών αναγκαστικής επιστροφής υπηκόων 
τρίτων χωρών με είκοσι (20) διερμηνείς-μεταφραστές 
συγκεκριμένων γλωσσών - διαλέκτων, με σύμβαση μί¬ 
σθωσης έργου, για χρονικό διάστημα δύο (2) μηνών. 

15. Την υπ'αριθ. 8001/5/76-ριδ' από 14-11-2016 από¬ 
φαση, σε ορθή επανάληψη (Α.Δ.Α.Μ.: 16ΡΕΘ005385009 
και Α.Δ.Α.: ΩΙΑΑ465ΦΘΕ-Γ8Π) του Διευθυντή της Διεύ¬ 
θυνσης Οικονομικών/ Αρχηγείο Ελληνικής Αστυνομίας, 
σύμφωνα με την οποία, εγκρίνεται η ανάληψη υποχρέ¬ 
ωσης συνολικού ποσού ύψους 60.000,00€ για το έτος 
2017 σε βάρος των πιστώσεων του Κ.Α.Ε. 0871 «Αμοιβές 
Φυσικών Προσώπων», του Ειδικού Φορέα 07-410 «Ελλη¬ 
νική Αστυνομία», για τη δαπάνη που θα προκαλείται από 
την πρόσληψη των είκοσι (20) διερμηνέων-μεταφρα- 
στών για κάλυψη των αναγκών Υπηρεσιών της Ελληνικής 
Αστυνομίας. 

16. Το υπ’ αριθ. ΔΙΠΙΔΔ/Α20/538/6035 από 27-4-2009 
έγγραφο του Υπουργείου Εσωτερικών, σύμφωνα με το 
οποίο είναι δυνατή η ανάθεση έργου διερμηνείας σε 
αλλοδαπούς, υπό την προϋπόθεση ότι έχουν άδεια πα¬ 
ραμονής και εργασίας στη χώρα μας. 

17. Το γεγονός ότι από τις διατάξεις της παρούσας από¬ 
φασης προκαλείται σε βάρος του κρατικού προϋπολογι¬ 
σμού δαπάνη ύψους 60.000 ΕΥΡΩ, η οποία θα καλυφθεί 
σε βάρος των πιστώσεων του Κ.Α.Ε. 0871 «Αμοιβές Φυ¬ 
σικών Προσώπων» του Ειδικού Φορέα 07-410 «Ελληνική 
Αστυνομία», αποφασίζουμε: 

1) Καθορίζουμε τον αριθμό των προσώπων που θα 
απασχοληθούν με σύμβαση μίσθωσης έργου βάσει του 
άρθρ. 6 του ν. 2527/1997, όπως τροποποιήθηκε και ισχύει, 
στις Υπηρεσίες της Ελληνικής Αστυνομίας, σε είκοσι (20) 
άτομα ειδικότητας Διερμηνέων - Μεταφραστών για τις 
γλώσσες και διαλέκτους Αραβική, Φαρσί, Παστού - Νταρί, 
Μπενγκάλι, Χιντί, Ουρντού, Παντζαμπί, Σοράνι, Κουρδικά 
και Γεωργιανά, η κατανομή των οποίων ανά Υπηρεσία 
θα εξειδικευτεί στη σχετική ανακοίνωση - πρόσκληση. 

2) Έργο των Διερμηνέων - Μεταφραστών είναι η ενί¬ 
σχυση των Υπηρεσιών της Ελληνικής Αστυνομίας κατά 
την υλοποίηση διαδικασιών σχετικών με την αναγκαστι¬ 
κή επιστροφή υπηκόων τρίτων χωρών. 

3) Το παραπάνω έργο θα ολοκληρωθεί εντός δύο (2) 
μηνών από την υπογραφή των σχετικών συμβάσεων. 

4) Ως τόπος εκτέλεσης του έργου ορίζονται στο Νομό 
Αττικής η Δ/νση Αλλοδαπών Αττικής και στην Περιφέ¬ 
ρεια, η Δ/νση Αλλοδαπών Θεσσαλονίκης και τα Προα- 
ναχωρησιακά Κέντρα Κράτησης Αλλοδαπών Κορίνθου, 
Δράμας, Ξάνθης και Ορεστιάδας. Ωστόσο, δύναται να 
οριστεί ως τόπος εκτέλεσης του έργου και οποιοσδήποτε 
άλλος τόπος όπου παρίσταται ανάγκη λόγω της ιδιαιτε¬ 
ρότητας του θέματος. Σε κάθε περίπτωση, το προσωπικό 
κινείται με ίδια έξοδα μετάβασης και παραμονής, χωρίς 
δικαιολόγηση περαιτέρω εξόδων, πέραν αυτών που προ- 
βλέπονται από τη Σύμβαση Μίσθωσης Έργου. 


5) Το προαναφερόμενο έργο δεν ανάγεται στο κύκλο 
των συνήθων καθηκόντων των υπαλλήλων της Ελλη¬ 
νικής Αστυνομίας, διότι δεν προβλέπονται οργανικές 
θέσεις και δεν υπηρετούν υπάλληλοι των ανωτέρω ει¬ 
δικοτήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2017 
Οι Υπουργοί 

Αναπληρωτής Υπουργός Αναπληρωτής Υπουργός 

Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Αριθ. 6302/60 (2) 

Μεταβίβαση αρμοδιοτήτων στους άμεσα εκλεγ¬ 
μένους Αντιπεριφερειάρχες της Περιφέρειας Δυ¬ 
τικής Ελλάδας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,113,114,159,160,161, 
186 και 282 του ν. 3852/2010 (ΦΕΚ 87/τ.Α'/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις της υπ' αριθ. 248595/27-12-2016 από¬ 
φασης του Γενικού Γραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
«Τροποποίηση του Οργανισμού Εσωτερικής Υπηρεσί¬ 
ας της Περιφέρειας Δυτικής Ελλάδας» (ΦΕΚ 4309/τ.Β7 
30-12-2016). 

3. Τις διατάξεις του άρθρου 7 παρ. 2 περ. β του ν. 3469/ 
2006 (ΦΕΚ 131/τ.Α728.6.2006) «Εθνικό Τυπογραφείο, 
Εφημερίδα της Κυβερνήσεως και λοιπές διατάξεις». 

4. Την υπ'αριθ. 400/2014 απόφαση του Πολυμελούς 
Πρωτ/κείου Πατρών με την οποία ανακηρύχθηκαν ο Πε¬ 
ριφερειάρχης, οι Αντιπεριφερειάρχες Περιφερειακών 
Ενοτήτων και οι Περιφερειακοί Σύμβουλοι της Περιφέ¬ 
ρειας Δυτικής Ελλάδας για την περίοδο 01/09/2014 έως 
31/08/2019. 

5. Την ανάγκη απλούστευσης των διαδικασιών για 
τη σύντομη διεκπεραίωση των υπηρεσιακών θεμάτων, 
την εξυπηρέτηση των πολιτών και την εξασφάλιση της 
εύρυθμης λειτουργίας των Υπηρεσιών της Περιφέρειας 
Δυτικής Ελλάδας. 

6. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Δυτικής Ελλάδας, αποφασίζουμε: 

Μεταβιβάζουμε στους άμεσα εκλεγμένους Αντιπε- 
ριφερειάρχες, σύμφωνα με τις διατάξεις της υπ' αριθ. 
248595/27-12-2016 απόφασης του Γενικού Γραμματέα 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου «Τροποποίηση του Οργανισμού Εσω- 

τερικής Υπηρεσίας της Περιφέρειας Δυτικής Ελλάδας» 
(ΦΕΚ 4309/τ.Β'/30-12-2016), την άσκηση των παρακάτω 
αρμοδιοτήτων: 

1. Στην Αντιπεριφερειάρχη της Περιφερειακής Ενότη¬ 
τας Αιτωλοακαρνανίας της Περιφέρειας Δυτικής Ελλάδας 
Σταρακά Χριστίνα του Δημητρίου την άσκηση των αρ¬ 
μοδιοτήτων των κάτωθι υπηρεσιών: 

•Της Περιφερειακής Ενότητας Αιτωλ/νίας: 
α. Διεύθυνση Τεχνικών Έργων (άρθρο 7) 
β. Διεύθυνση Διοικητικού - Οικονομικού (άρθρο 13) 
γ. Διεύθυνση Αγροτικής Οικονομίας και Κτηνιατρικής 
(άρθρο 17) 

δ. Διεύθυνση Ανάπτυξης (άρθρο 21) 
ε. Διεύθυνση Μεταφορών και Επικοινωνιών (άρθρο 23) 
στ. Διεύθυνση Δημόσιας Υγείας και Κοινωνικής Μέρι¬ 
μνας (άρθρο 27) 

ζ.Τμήμα Περιβάλλοντος και Υδροοικονομίας (άρθρο 5 
κεφ. Β' παρ. 4 και κεφ. Γ' παρ. 4) 
η.Τμήμα Πολιτικής Προστασίας (άρθρο29 κεφ. Β' παρ. 1 
και κεφ. Γ' παρ. 1). 

θ. Τμήμα Πληροφορικής (άρθρο 9 κεφ. Γ' παρ. 2). 
•Της Περιφέρειας Δυτικής Ελλάδας με έδρα την Πάτρα 
Δ/νση Βιομηχανίας, Ενέργειας και Φυσικών Πόρων 
(άρθρο 19 κεφ. Α') και μόνο για την άσκηση αρμοδιο¬ 
τήτων καθορισμού και αποχαρακτηρισμού λατομικών 
περιοχών ΠΕ Αιτωλ/νίας. 

• Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α. μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου. 

Την Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του ν. 3852/2010, όταν απουσιάζει 
ή κωλύεται αναπληρώνουν με σειρά αναπλήρωσης 
στα καθήκοντά της οι: Λύτρας Ιωάννης του Γεωργίου, 
Αντιπεριφεριεάρχης αρμόδιος για θέματα στον τομέα 
Υποδομών και Δικτύων και Μπαλαμπάνης Νικόλαος, 
Αντιπεριφερειάρχης αρμόδιος για θέματα στον τομέα 
Ενέργειας και Περιβάλλοντος. 

2. Στον Αντιπεριφερειάρχη της Περιφερειακής Ενότη¬ 
τας Αχαιός της Περιφέρειας Δυτικής Ελλάδας Αλεξόπου- 
λο Γρηγόριο του Νικολάου την άσκηση των αρμοδιοτή¬ 
των των κάτωθι υπηρεσιών: 

•Της Περιφερειακής Ενότητας Αχάίας: 
α. Διεύθυνση Τεχνικών Έργων (άρθρο 7) 
β. Διεύθυνση Αγροτικής Οικονομίας και Κτηνιατρικής 
(άρθρο 17) 

γ. Διεύθυνση Ανάπτυξης (άρθρο 21) 
δ. Διεύθυνση Μεταφορών και Επικοινωνιών (άρθρο 23) 
ε. Διεύθυνση Δημόσιας Υγείας και Κοινωνικής Μέρι¬ 
μνας (άρθρο 27) 

στ.Τμήμα Περιβάλλοντος και Υδροοικονομίας (άρθρο 
5 κεφ. Β' παρ. 5 και κεφ. Γ' παρ. 4) 
ζ.Τμήμα Πολιτικής Προστασίας (άρθρο 29 κεφ. Β' παρ. 2 
και κεφ. Γ' παρ. 1). 


•Της Περιφέρειας Δυτικής Ελλάδας με έδρα την Πάτρα: 
α. Διεύθυνση Διαφάνειας και Ηλεκτρονικής Διακυβέρ¬ 
νησης (άρθρο 9) πληντωνΤμημάτων Πληροφορικής Πε¬ 
ριφερειακών Ενοτήτων Αιτωλοακαρνανίας και Ηλείας. 

β. Δ/νση Οικονομικού - Δημοσιονομικού Ελέγχου 
(άρθρο 12, κεφ. Γ' παρ. 6 περ. ιν) για την αρμοδιότητα 
που αφορά την καταγραφή, αξιοποίηση και προστασία 
της περιουσίας της περιφερειακής ενότητας χωρικής 
του αρμοδιότητας στην οποία ευρίσκεται η έδρα της 
Περιφέρειας. 

γ. Δ/νση Βιομηχανίας, Ενέργειας και Φυσικών Πόρων 
(άρθρο 19 κεφ. Α') και μόνο για την άσκηση αρμοδιο¬ 
τήτων καθορισμού και αποχαρακτηρισμού λατομικών 
περιοχών ΠΕ Αχάίας. 

• Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α. μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου. 

Τ ον Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του ν. 3852/2010, όταν απουσιάζει 
ή κωλύεται αναπληρώνουν στα καθήκοντά του κατά 
σειρά αναπλήρωσης οι Δριβίλας Δημήτριος του Αλε¬ 
ξίου, Αντιπεριφερειάρχης αρμόδιος για θέματα τομέα 
Περιφερειακού Συντονισμού και Διοίκησης και Καρπέτας 
Κων/νοςτου Νικόλαου, Αντιπεριφερειάρχης αρμόδιος 
για θέματα τομέα Περιφερειακής Ανάπτυξης και Επιχει¬ 
ρηματικότητας. 

3. Στον Αντιπεριφερειάρχη,της Περιφερειακής Ενότη¬ 
τας Ηλείας της Περιφέρειας Δυτικής Ελλάδας Γεωργιό- 
πουλο Γεώργιο του Πάνου την άσκηση των αρμοδιοτή¬ 
των των κάτωθι υπηρεσιών: 

•Της Περιφερειακής Ενότητας Ηλείας: 
α. Διεύθυνση Τεχνικών Έργων (άρθρο 7) 
β. Διεύθυνση Διοικητικού - Οικονομικού (άρθρο 13) 
γ. Διεύθυνση Αγροτικής Οικονομίας και Κτηνιατρικής 
(άρθρο 17) 

δ. Διεύθυνση Ανάπτυξης (άρθρο 21) 
ε. Διεύθυνση Μεταφορών και Επικοινωνιών (άρθρο 23) 
στ. Διεύθυνση Δημόσιας Υγείας και Κοινωνικής Μέρι¬ 
μνας (άρθρο 27) 

ζ. Τμήμα Περιβάλλοντος και Υδροοικονομίας (άρθρο 
5 κεφ. Β' παρ. 6 και κεφ. Γ' αρ. 4) 
η.Τμήμα Πολιτικής Προστασίας (άρθρο29 κεφ. Β' παρ. 3 
και κεφ. Γ' παρ. 1) 

θ. Τμήμα Πληροφορικής (άρθρο 9 κεφ. Γ' παρ. 2). 
•Της Περιφέρειας Δυτικής Ελλάδας με έδρα την Πάτρα: 
Δ/νση Βιομηχανίας, Ενέργειας και Φυσικών Πόρων 
(άρθρο 19 κεφ. Α') και μόνο για την άσκηση αρμοδιο¬ 
τήτων καθορισμού και αποχαρακτηρισμού λατομικών 
περιοχών ΠΕ Ηλείας. 

• Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α. μετά τη σχετική εξουσιοδότηση του Περιφερει- 

ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου. 

Τον Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του ν. 3852/2010, όταν απουσιάζει ή 
κωλύεται αναπληρώνουν στα καθήκοντάτου κατά σειρά 
αναπλήρωσης οι: Μπράμος Παναγιώτης του Χαραλά- 
μπους, Αντιπεριφερειάρχης αρμόδιος για θέματα τομέα 
Οικονομικών και Μητρόπουλος Κων/νος του Ιωάννη, 
Αντιπεριφερειάρχης αρμόδιος για θέματα τομέα Αγρο¬ 
τικής Ανάπτυξης. 

4) Επιπρόσθετα, μεταβιβάζουμε στους Αντιπεριφερει- 
άρχες των Περιφερειακών Ενοτήτων την άσκηση των 
παρακάτω αρμοδιοτήτων που αφορούν την Περιφερει¬ 
ακή τους Ενότητα: 

1 .Τη σύσταση - συγκρότηση και ορισμό μελών Επιτρο¬ 
πών της Περιφερειακής τους Ενότητας (συμπεριλαμβα¬ 
νομένων και των Επιτροπών της Έδρας για την Περιφε¬ 
ρειακή Ενότητα Αχάίας) των οποίων η συγκρότηση δεν 
έχει ανατεθεί έκτου νόμου σε άλλο όργανο. 

2. Έκδοση απόφασης κατανομής ωρών υπερωριακής 
απασχόλησης υπαλλήλων των Υπηρεσιών Περιφερεια¬ 
κής τους Ενότητας. 

3. Έκδοση ανακοινώσεων, αποφάσεων πρόσληψης και 
υπογραφή, καταγγελία ή καθ' οιονδήποτε τρόπο λύση 
συμβάσεων εποχικού προσωπικού με σχέση εργασίας 
ιδιωτικού δικαίου ορισμένου χρόνου και μίσθωσης έρ¬ 
γου, της Περιφερειακής τους Ενότητας. 

4. Την έκδοση σχετικής πράξης με την οποία βεβαι¬ 
ώνεται η εκτέλεση της μεταφοράς των μαθητών όπως 
κάθε φορά ισχύει και προβλέπεται νομοθετικά, καθώς 
και την υπογραφή των σχετικών συμβάσεων μεταφοράς 
μαθητών οποιοσδήποτε ποσού. 

5. Κατάθεση και εξέταση ενδικοφανών προσφυγών 
κατά διοικητικών προστίμων σύμφωνα με τις διατάξεις 
του άρθρου 34 παρ. 1 του ν. 4264/2014, χωρικής τους 
αρμοδιότητας. 

6. Αρμοδιότητες των πρώην Νομαρχιακών Αυτοδιοι¬ 
κήσεων χωρικής αρμοδιότητάς τους (άρθρο 283 παρ. 3 
ν. 3852/2010) που δεν έχουν μεταβιβαστεί με νόμο σε 
άλλα όργανα. 

7. Σύνταξη υπομνημάτων ενώπιον των Δικαστηρίων, 
όπου ζητούνται. 

5) Από τις αρμοδιότητες των παραπάνω Υπηρεσιών 
που ανατίθενται στους Αντιπεριφερειάρχες, εξαιρούνται 
και παραμένουν στον Περιφερειάρχη: 

ί. Απόφαση συγκρότησης Υπηρεσιακού Συμβουλίου. 

ίί. Απόφαση καθιέρωσης υπερωριακής απασχόλησης 
υπαλλήλων της Περιφέρειας Δυτικής Ελλάδας. 

ίϋ. Απόφαση κατανομής ωρών υπερωριακής απασχό- 
λησηςτων υπαλλήλων του Γραφείου Περιφερειάρχη και 
των Γραφείων των ορισθέντων Αντιπεριφερειαρχών, 
καθώς και των Υπηρεσιών που προβλέπονται από τον 
Οργανισμό της Π.Δ.Ε. με έδρα την Πάτρα και της Νομι¬ 
κής Υπηρεσίας, της Αυτοτελούς Διεύθυνσης Πολιτικής 
Προστασίας και των αυτοτελών Τμημάτων. 

ίν. Αποφάσεις διορισμού, πρόσληψης, μονιμοποίησης, 
μετάταξης, απόσπασης, λύσης υπαλληλικής σχέσης και 
συνταξιοδότησης όλων των υπαλλήλων. 


ν.Τοποθέτησης Προϊσταμένων Οργανικών Μονάδων 
επιπέδου Γενικής Διεύθυνσης και Διεύθυνσης. 

νί.Τίτλοι ειδικότητας Κοινωνικού Λειτουργού (πάπυροι 
μόνο). 

νϋ. Άσκησης πειθαρχικού ελέγχου των υπαλλήλων της 
Περιφέρειας Δυτικής Ελλάδας. 

νίϋ. Διαταγές για διενέργεια ένορκων διοικητικών εξε¬ 
τάσεων, ανακρίσεων και διαχειριστικών ελέγχων. 

ίχ. Εντολές προκαταρκτικών εξετάσεων ως ανώτερος 
πειθαρχικώς προϊστάμενος είτε οίκοθεν, είτε κατόπιν 
αιτήσεως, παραπόνων ή καταγγελίας. 

Η απόφαση ισχύει από τη δημοσίευσή της και καταργεί 
κάθε άλλη όμοια προγενέστερη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Ιανουάριου 2017 
Ο Περιφερειάρχης 
ΑΠΟΣΤΟΛΟΣ ΚΑΤΣΙΦΑΡΑΣ 


Αριθ. οικ. 6296/59 (3) 

Μεταβίβαση αρμοδιοτήτων α) στους Αντιπερι- 
φερειάρχες που ορίστηκαν από τον Περιφερει¬ 
άρχη της Περιφέρειας Δυτικής Ελλάδας και β) σε 
περιφερειακούς συμβούλους Περιφέρειας Δυτι¬ 
κής Ελλάδας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,113,114,159,160 και 
186 του ν. 3852/2010 (ΦΕΚ 87 Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις της υπ' αριθ. 248595/27-12-2016 από¬ 
φασης του Γενικού Γραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
«Τροποποίηση του Οργανισμού Εσωτερικής Υπηρεσί¬ 
ας της Περιφέρειας Δυτικής Ελλάδας» (ΦΕΚ 4309/τ.Β7 
30-12-2016). 

3. Τις διατάξειςτου άρθρου 7 παρ. 2 περ. β του ν. 3469/ 
2006 (ΦΕΚ 131 Α728.6.2006) «Εθνικό Τυπογραφείο, Εφη¬ 
μερίδα της Κυβερνήσεως και λοιπές διατάξεις». 

4. Την υπ'αριθ. 400/2014 απόφαση του Πολυμελούς 
Πρωτ/κείου Πατρών με την οποία ανακηρύχθηκαν ο Πε¬ 
ριφερειάρχης, οι Αντιπεριφερειάρχες Περιφερειακών 
Ενοτήτων και οι Περιφερειακοί Σύμβουλοι της Περιφέ¬ 
ρειας Δυτικής Ελλάδας για την περίοδο 01/09/2014 έως 
31/08/2019. 

5. Την υπ' αριθ. οικ 246014/4155/11 -9-2014 (ΦΕΚ 603/ 
τ. Υ.Ο.Δ.Δ./1.10.2014) απόφαση Περιφερειάρχη Δυτικής 
Ελλάδας «Ορισμός Αντιπεριφερειαρχών της Περιφέρειας 
Δυτικής Ελλάδας» όπως τροποποιήθηκε με τις υπ'αριθ. 
279404/4443/27-10-2015 (ΦΕΚ 796/τ.Υ.Ο.Δ.Δ./6-11-2015) 
και οικ. 253511/3946/3-10-2016 (ΦΕΚ 555/τ.ΥΟΔΔ/ 
18-10-2016) αποφάσεις Περιφερειάρχη Δυτικής Ελλάδας. 

6. Την ανάγκη απλούστευσης των διαδικασιών για 
τη σύντομη διεκπεραίωση των υπηρεσιακών θεμάτων, 

την εξυπηρέτηση των πολιτών και την εξασφάλιση της 
εύρυθμης λειτουργίας των Υπηρεσιών της Περιφέρειας 
Δυτικής Ελλάδας. 

7. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Δυτικής Ελλάδας, αποφασίζουμε: 

Α. Μεταβιβάζουμε στους Αντιπεριφερειάρχες, που 
ορίστηκαν με την υπ'αριθ. οικ 246014/4155/11-9-2014 
(ΦΕΚ 603/τ.Υ.Ο.Δ.Δ./1.10.2014) απόφαση του Περι¬ 
φερειάρχη Δυτικής Ελλάδας, όπως τροποποιήθηκε 
με τις υπ' αριθ. 279404/4443/27-10-2015 (ΦΕΚ 796/ 
τ.Υ.Ο.Δ.Δ./6-11-2015) και οικ. 253511/3946/3-10-2016 
(ΦΕΚ 555/τ.ΥΟΔΔ/18-10-2016) αποφάσεις Περιφερειάρ¬ 
χη Δυτικής Ελλάδας, την άσκηση των αρμοδιοτήτων που 
αφορούν τις κάτωθι υπηρεσίες, σύμφωνα με τις διατάξεις 
της υπ'αριθ. 248595/27-12-2016 απόφασης του Γενικού 
Γραμματέα της Αποκεντρωμένης Διοίκησης Πελοπον- 
νήσου, Δυτικής Ελλάδας και Ιονίου «Τροποποίηση του 
Οργανισμού Εσωτερικής Υπηρεσίας της Περιφέρειας 
Δυτικής Ελλάδας» (ΦΕΚ 4309/τ.Β'/30-12-2016). 

1. Στον Αντιπεριφερειάρχη Μητρόπουλο Κων/νο του 
Ιωάννη, την άσκηση των αρμοδιοτήτων τομέων για θέ¬ 
ματα Αγροτικής Ανάπτυξης της Περιφέρειας Δυτικής 
Ελλάδας, που αφορούν τις κάτωθι υπηρεσίες της Περι¬ 
φέρειας Δυτικής Ελλάδας: 

α. Διεύθυνση Αγροτικής Οικονομίας (άρθρο 15) 

β. Διεύθυνση Κτηνιατρικής (άρθρο 16) 

γ. Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α. μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου. 

Τον Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του Ν. 3852/2010, όταν απουσιάζει 
ή κωλύεται, αναπληρώνουν στα καθήκοντα του κατά 
σειρά αναπλήρωσης οι: Δριβίλας Δημήτριος του Αλε¬ 
ξίου, Αντιπεριφερειάρχης στον Τομέα Περιφερειακού 
Συντονισμού και Διοίκησης και Καρπέτας Κων/νος του 
Νικολάου, Αντιπεριφερειάρχης αρμόδιος για θέματα το¬ 
μέα Περιφερειακής Ανάπτυξης και Επιχειρηματικότητας. 

2. Στον Αντιπεριφερειάρχη Μπράμο Παναγιώτη του 
Χαραλάμπουςτην άσκηση των αρμοδιοτήτων για θέμα¬ 
τα Οικονομικών της Περιφέρειας Δυτικής Ελλάδας, που 
αφορούν τις κάτωθι υπηρεσίεςτης Περιφέρειας Δυτικής 
Ελλάδας, σύμφωνα μετά οριζόμενα στον Οργανισμό της 
Περιφέρειας Δυτικής Ελλάδας: 

α. Διεύθυνση Οικονομικού - Δημοσιονομικού Ελέγχου 
(άρθρο 12) πλην της αρμοδιότητας καταγραφής, αξιο¬ 
ποίησης και προστασίας της περιουσίας της περιφερεια¬ 
κής ενότητας ΠΕ Αχάίας (άρθρο 12 κεφ. Γ' παρ. 1 περ. ίν). 

β. Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α., μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 


αρμόδιας διοικητικής Επιτροπής του Περιφερειακού 
Συμβουλίου. 

Τ ον Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του ν. 3852/2010, όταν απουσιάζει ή 
κωλύεται αναπληρώνουν στα καθήκοντα του κατά σειρά 
αναπλήρωσης οι: Καρπέτας Κων/νος του Νικολάου, Αντι- 
περιφερειάρχης στονΤομέα Περιφερειακής Ανάπτυξης 
και Επιχειρηματικότητας και Δριβίλας Δημήτριος του 
Αλεξίου, Αντιπεριφερειάρχης αρμόδιος για θέματα τομέα 
Περιφερειακού Συντονισμού και Διοίκησης. 

3. Στον Αντιπεριφερειάρχη Μπαλαμπάνη Νικόλαο του 
Βασιλείου, την άσκηση των αρμοδιοτήτων για θέματα 
Ενέργειας και Περιβάλλοντος της Περιφέρειας Δυτικής 
Ελλάδας, που αφορούν τις κάτωθι υπηρεσίεςτης Περι¬ 
φέρειας Δυτικής Ελλάδας: 

α. Διεύθυνση Περιβάλλοντος και Χωρικού Σχεδιασμού 
(άρθρο 5), πλην των αρμοδιοτήτων τωνΤμημάτων Περι¬ 
βάλλοντος και Υδροοικονομίαςτων Περιφερειακών Ενο- 
τήτωνΑιτωλοακαρνανίας (άρθρο5 κεφ. Β' παρ.4και κεφ. Γ' 
παρ. 4), Αχάίας (άρθρο 5 κεφ. Β' παρ. 5 και κεφ. Γ' παρ. 4) 
και Ηλείας (άρθρο 5 κεφ. Β' παρ. 6 και κεφ. Γ' παρ. 4). 

β. Διεύθυνση Βιομηχανίας, Ενέργειας και Φυσικών Πό¬ 
ρων (άρθρο 19 κεφ. Α') και μόνο για την άσκηση αρμοδι¬ 
οτήτων καθορισμού και αποχαρακτηρισμού λατομικών 
περιοχών ΠΕ Αιτωλ/νίας. 

γ. Συγκρότηση Κλιμακίων Ελέγχου Ποιότητας Περιβάλ¬ 
λοντος (Κ.Ε.Π.ΠΕ.) και επιβολή προστίμων ύστερα από 
εισήγηση τους (ν. 1650/1986). 

δ. Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α, μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου. 

Τ ον Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του ν. 3852/2010, όταν απουσιάζει 
ή κωλύεται, αναπληρώνουν στα καθήκοντα του κατά 
σειρά αναπλήρωσης οι: Λύτρας Ιωάννης του Γεωργίου, 
Αντιπεριφερειάρχης στονΤομέα Υποδομών και Δικτύων 
και Καρπέτας Κων/νος του Νικολάου, Αντιπεριφερειάρ- 
χης στον Τομέα Περιφερειακής Ανάπτυξης και Επιχει¬ 
ρηματικότητας. 

4. Στον Αντιπεριφερειάρχη Καρπέτα Κων/νο του Νι¬ 
κολάου, την άσκηση των αρμοδιοτήτων για θέματα Πε¬ 
ριφερειακής Ανάπτυξης και Επιχειρηματικότητας, που 
αφορούν τις κάτωθι υπηρεσίεςτης Περιφέρειας Δυτικής 
Ελλάδας: 

α. Δ/νση Αναπτυξιακού Προγραμματισμού (άρθρο 4) 
πλην των περ. ίίί και νί της παρ. 1 του κεφ. Γ' και ίχ και 
χ της παρ. 2 του κεφ. Γ'. 

β. Δ/νση Παιδείας, Πολιτισμού, Αθλητισμού, Τουρι¬ 
σμού και Απασχόλησης (άρθρο 20). 

γ. Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 

Φ.Π.Α., μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου. 

Τον Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του ν. 3852/2010, όταν απουσιάζει ή 
κωλύεται αναπληρώνουν στα καθήκοντα του κατά σειρά 
αναπλήρωσης οι: Μπράμος Παναγιώτης του Χαραλά- 
μπους, Αντιπεριφερειάρχης στον Τομέα Οικονομικών 
και Μπαλαμπάνης Νικόλαος του Βασιλείου, Αντιπερι- 
φερειάρχης στον τομέα Ενέργειας και Περιβάλλοντος. 

5. Στον Αντιπεριφερειάρχη Λύτρα Ιωάννη του Γεωργί¬ 
ου, την άσκηση των αρμοδιοτήτων για θέματα Υποδο¬ 
μών και Δικτύων, που αφορούν την κάτωθι υπηρεσία της 
Περιφέρειας Δυτικής Ελλάδας: 

α. Δ/νση Τεχνικών Έργων (άρθρο 6) 

β. Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α., μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου 

Τον Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του ν. 3852/2010, όταν απουσιάζει 
ή κωλύεται αναπληρώνουν στα καθήκοντα του κατά 
σειρά αναπλήρωσης οι: Μπαλαμπάνης Νικόλαος του 
Βασιλείου, Αντιπεριφερειάρχης στον Τομέα Ενέργειας 
και Περιβάλλοντος και ΔριβίλαςΔημήτριοςτου Αλεξίου, 
Αντιπεριφερειάρχης στον τομέα Περιφερειακού Συντο¬ 
νισμού και Διοίκησης. 

6. Στον Αντιπεριφερειάρχη Δριβίλα Δημήτριο του Αλε¬ 
ξίου, την άσκηση των αρμοδιοτήτων για θέματα που 
αφορούν τις κάτωθι υπηρεσίες της Περιφέρειας Δυτικής 
Ελλάδας: 

Δ/νση Διοίκησης (άρθρο 11) 

Δ/νση Εξυπηρέτησης του Πολίτη (άρθρο 10). Επιπρο- 
σθέτως, του αναθέτουμε: 

α) Τον συντονισμό, προετοιμασία και παρακολούθηση 
όλων των αρμοδιοτήτων της Εκτελεστικής Επιτροπής 
(άρθρο 174 ν. 3852/2010) και 

β) Τοποθετήσεις υπαλλήλων σε οργανικές μονάδες 
Περιφερειακών Ενοτήτων και Έδρας μετά από διορισμό, 
πρόσληψη, απόσπαση και μετάταξη. 

γ) Μετακινήσεις υπαλλήλων σε θέση άλλης Γενικής 
Διεύθυνσης. 

δ) Τοποθετήσεις Προϊ/νων οργανικών μονάδων επι¬ 
πέδου Τμήματος. 

Τον Αντιπεριφερειάρχη, σύμφωνα με τις διατάξεις του 
άρθρου 160 παρ. 5 του ν. 3852/2010, όταν απουσιάζει ή 
κωλύεται αναπληρώνουν στα καθήκοντα του κατά σει¬ 
ρά αναπλήρωσης: οι Καρπέτας Κων/νος του Νικολάου, 
Αντιπεριφερειάρχης στον τομέα Περιφερειακής Ανάπτυ¬ 
ξης και Επιχειρηματικότητας και Μητρόπουλος Κων/νος 
του Ιωάννη, Αντιπεριφερειάρχης στονΤομέα Αγροτικής 
Ανάπτυξης και 

Β. Στον εκλεγμένο περιφερειακό σύμβουλο Χαροκόπο 
Αντώνιο του Ανδρέα, την άσκηση των αρμοδιοτήτων 


για θέματα Υγείας και Κοινωνικής Αλληλεγγύης, που 
αφορούν τις κάτωθι υπηρεσίες της Περιφέρειας Δυτι¬ 
κής Ελλάδας: 

α. Διεύθυνση Δημόσιας Υγείας (άρθρο 25). 

β. Διεύθυνση Κοινωνικής Μέριμνας (άρθρο 26). 

γ. Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α., μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου. 

Γ. Στον εκλεγμένο περιφερειακό σύμβουλο Κωσταριά 
Δημήτριο του Ιωάννη, μεταβιβάζουμε την άσκηση των 
κάτωθι αρμοδιοτήτων, σύμφωνα με τον Οργανισμό της 
Περιφέρειας Δυτικής Ελλάδας: 

α) Τ ου Τμήματος Παιδείας, Πολιτισμού και Αθλητισμού 
(άρθρο 20 κεφ. Β' παρ. 3 και κεφ. Γ' παρ. 3 περ. ίν) της 
Διεύθυνσης Παιδείας, Πολιτισμού, Αθλητισμού, Του¬ 
ρισμού και Απασχόλησης (μόνο για την αρμοδιότητα 
του συντονισμού δράσεων των πολιτιστικών φορέων 
της Περιφέρειας) καθώς και τις αρμοδιότητες που προ- 
βλέπονται στις διατάξεις του άρθρου 186 ν. 3852/2010 
(παρ. Η.3 και 19): της εκπόνησης προγραμμάτων, τα 
οποία αφορούν θέματα περιβαλλοντικής εκπαίδευσης, 
Νέας Γενιάς και εκπαίδευσης ενηλίκων σύμφωνα με τον 
αντίστοιχο σχεδίασμά και τις εφαρμοζόμενες, από το 
Υπουργείο Παιδείας, Δια Βίου Μάθησης και θρησκευμά¬ 
των, πολιτικές και της υλοποίησης Αθλητικών προγραμ¬ 
μάτων σε συνεργασία με το Υπουργείο Πολιτισμού και 
της Γενική Γραμματεία Αθλητισμού, αθλητικούς συλλό¬ 
γους, δήμους, καθώς και με άλλους φορείς Δημοσίου ή 
Ιδιωτικού Δικαίου. 

β. Την υπογραφή για σύναψη, τροποποίηση ή λύση 
των Συμβάσεων και Προγραμματικών Συμβάσεων που 
άπτονται όλων των παραπάνω αρμοδιοτήτων και μέχρι 
του ποσού των 400.000,00 ευρώ προϋπολογισμού χωρίς 
Φ.Π.Α. μετά τη σχετική εξουσιοδότηση του Περιφερει¬ 
ακού Συμβουλίου ή της Οικονομικής Επιτροπής ή της 
αρμόδιας διοικητικής Επιτροπής του Περιφερειακού 
Συμβουλίου. 

Δ. Στον εκλεγμένο περιφερειακό σύμβουλο Αγγελο- 
πούλου Γεώργιο του Παναγιώτη, μεταβιβάζουμε την 
άσκηση των αρμοδιοτήτων που σχετίζονται με την 
προβολή της Περιφέρειας Δυτικής Ελλάδας στην Ευρω¬ 
παϊκή και Διεθνή Κοινότητα με στόχο την ανάδειξη και 
προστασία του φυσικού πλούτου και της πολιτιστικής 
κληρονομιάς της (άρθρο 186 παρ. β' V ν. 3852/2010), 
καθώς και την ανάπτυξη της ευρωπαϊκής περιφερειακής 
πολιτικής μέσω της συμμετοχής της Περιφέρειας στην 
Διάσκεψη των Απομακρυσμένων Παράκτιων Περιφε¬ 
ρειών της Ευρώπης (ΈΡΜΚ) σύμφωνα με τα οριζόμενα 
στην υπ'αριθ. 173/29-12-2012 απόφαση Περιφερειακού 
Συμβουλίου Δυτικής Ελλάδας. 

Η παρούσα ισχύει από την δημοσίευσή της και καταρ¬ 
γεί κάθε άλλη όμοια προγενέστερη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Ιανουάριου 2017 
Ο Περιφερειάρχης 
ΑΠΟΣΤΟΛΟΣ ΚΑΤΣΙΦΑΡΑΣ 


Αριθ. 100/2016-5327 (4) 

Έγκριση αλλαγής γνωστικού αντικειμένου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΕΘΝΙΚΟΥ ΚΕΝΤΡΟΥ ΕΡΕΥΝΑΣ ΦΥΣΙΚΩΝ 

ΕΠΙΣΤΗΜΩΝ «ΔΗΜΟΚΡΙΤΟΣ» 

Έχοντας υπόψη: 

1. Τον Ιδρυτικό νόμο 1514/1985 «Ανάπτυξη της επιστη¬ 
μονικής και τεχνολογικής έρευνας» (ΦΕΚ Α' 13/8.2.1985). 

2. Το προεδρικό διάταγμα 71/1987 «Οργανισμός του 
Εθνικού Κέντρου Έρευνας Φυσικών Επιστημών "Δημό¬ 
κριτος" (ΕΚΕΦΕ «Δ»)» - (ΦΕΚ Α' 43/30-3-1987) όπως έχει 
συμπληρωθεί με το π.δ. 583/1988 «Συμπλήρωση του 
π.δ. 71/1987 "Οργανισμός του Εθνικού Κέντρου Έρευ¬ 
νας Φυσικών Επιστημών "Δημόκριτος" ΦΕΚ 43/Α/1987» - 
(ΦΕΚ Α' 281 /14-12-1988) και τροποποιηθεί με το π.δ. 19/ 
2000 «Τροποποίηση του π.δ. 71/1987 "Οργανισμός του 
Εθνικού Κέντρου Έρευνας Φυσικών Επιστημών "Δη¬ 
μόκριτος" (ΕΚΕΦΕ «Δ»)" ΦΕΚ 43/Α/β7» - (ΦΕΚ Α' 15/ 
3-2-2000). 

3. Την υπουργική απόφαση 4909/ΦΟΡ/258/1995 «Εσω¬ 
τερικός Κανονισμός Λειτουργίας Εθνικού Κέντρου Έρευ¬ 
νας Φυσικών Επιστημών "Δημόκριτος" (ΕΚΕΦΕ «Δ»)» - 
(ΦΕΚ Β' 221/28-3-1995) όπως ισχύει με ν. 4403/2016 
(ΦΕΚ 123/τ.Α77-7-2016) (άρθρο 43 παρ. 2). 

4. Το ν. 4310/2014 «Έρευνα,Τεχνολογική Ανάπτυξη και 
Καινοτομία και άλλες διατάξεις» (ΦΕΚ 258/Α/8-12-2014), 
όπως έχει τροποποιηθεί και ισχύει με το ν. 4386/2016 
(ΦΕΚ 83/Α/11-5-2016) «Ρυθμίσεις για την έρευνα και 
άλλες διατάξεις», καθώς και το άρθρο 16 παρ. 18 του 
ν. 4386/2016. 

5. Την υπ' αριθ. 110/1/659/8-2-2006 απόφαση του 
Διευθυντή ΕΚΕΦΕ «Δ» και Προέδρου του Δ.Σ., με την 


οποία μεταβιβάστηκαν αρμοδιότητες στον Πρόεδρο, 
την Προϊστάμενη Δ/νσηςΔιοικητικού,την Προϊσταμένη 
Τμ. Προσωπικού, κ.λπ. 

6. Την υπ'αριθ. 110/1/11.100/14-7-2011 απόφαση του 
Δ/ντή ΕΚΕΦΕ «Δ» και Προέδρου του Δ.Σ., αναπλήρωσης 
Προϊσταμένων Τ μημάτων της Δ/σης Διοικητικού. 

7. Την υπ'αριθ. 100/2013-317/23-01-2013 απόφαση 
του Δ/ντή ΕΚΕΦΕ «Δ» και Προέδρου του Δ.Σ., τοποθέτη¬ 
σης Προϊσταμένων Διευθύνσεων ΕΚΕΦΕ «Δ». 

8. Την υπ'αριθ. 100/2016-1816/21-04-2016 απόφαση 
Ορισμού Αντιπροέδρου του Δ.Σ. του Ε.Κ.Ε.Φ.Ε. «Δ». 

9. Το υπ' αριθ. 010/2016-788/10-11-2016 απόσπασμα 
πρακτικούτης594ηςΤακτικήςΣυνεδρίασηςτης10-11 -2016 
του Δ.Σ. του ΕΚΕΦΕ «Δ» σε εφαρμογή της παρ. 10 του 
άρθρου 25 του ν.4386/2016. 

10. Την υπ'αριθ. 100/2016-4819/10-11-2016 απόφαση 
ανάθεσης καθηκόντων στον Αντιπρόεδρο του Δ.Σ. του 
Ε.Κ.Ε.Φ.Ε. «Δ». 

11. Την υπ'αριθ. 100/2016-2944/4-7-2016 υπουργική 
απόφαση με θέμα «Ορισμός μελών του Υπ. Συμβουλί¬ 
ου του Εθνικού Κέντρου Έρευνας Φυσικών Επιστημών 
"Δημόκριτος"». 

12. Την υπ'αριθ. 100/2016-5031/25-11 -2016 εισήγηση 
τηςΔ.Δ./Τμ. Προσωπικού. 

13. Το υπ' αριθ. 010/2016-855/05-12-2016 απόσπα¬ 
σμα πρακτικού της 595ης έκτακτης Συνεδρίασης Δ.Σ./ 
30-11-2016. 

14. Την υπ' αριθ. πρωτ. 250/2016-3706/21-10-2016 
αίτηση της Δρ. Ελένης Χάρου. 

15. Το υπ'αριθ. πρωτ. 250/2016-3999/11 -11 -2016 υπη¬ 
ρεσιακό σημείωμα του ΙΠΤ με το οποίο διαβιβάστηκε το 
συνημμένο απόσπασμα του πρακτικού της 6ης Συνε- 
δρίασηςτου ΕΣΙτου ΙΠΤ με θέμα «Χορήγηση σύμφωνης 
γνώμης ΕΣΙ για αλλαγή γνωστικού αντικειμένου της Δρ. 
Ελένης Χάρου», αποφασίζουμε: 

Τ η μεταβολή του γνωστικού αντικειμένου της Δρ. Ελ. 
Χάρου από «Νευρωνικά Δίκτυα» σε «Νευρωνικά Δίκτυα 
με εφαρμογές στην Τηλεπισκόπηση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 12 Δεκεμβρίου 2016 

Ο Αντιπρόεδρος Δ.Σ. 

ΣΩΤΗΡΙΟΣ ΧΑΡΙΣΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























